open-index/open-wikipedia-markdown huggingface dataset:
Jaroslava Švedova

**Jaroslava Vjatšeslavovna Švedova** (, s. 12. syyskuuta 1987 Moskova, Venäjä) on kazakstanilainen tennispelaaja. Parhaimmillaan hän on ollut WTA–maailmanlistalla kaksinpelissä sijalla 25 ja nelinpelissä kolmantena. Hän on voittanut yhden WTA–turnauksen kaksinpelissä ja 11 turnausta nelinpelissä. Hän muutti kansalaisuuttaan Venäjästä Kazakstaniin vuonna 2008.

## Tennisura
Helmikuussa 2007 Švedova pääsi finaaliin Bangalore Openissa voittamalla Sania Mirzan puolivälierässä 6–7 (2–7), 6–4, 6–4. Finaalissa hän voitti ykköseksi sijoitetun Mara Santangelon 6–4, 6–4 ja voitti ensimmäisen WTA–turnauksensa. Miami Mastersissa hän voitti toisella kierroksella Ana Ivanovićin 7–5, 6–4. Kolmannella kierroksella hän hävisi Tathiana Garbinille 4–6, 6–3, 6–2.

Elokuussa 2008 ITF–turnauksen Monterreyssa voittaen Magdaléna Rybárikován finaalissa 6–4 6–1. Viikon päästä hän pääsi karsintojen kautta mukaan US Openiin, mutta hävisi 1. kierroksella Agnieszka Radwanskalle 4–6, 2–6.

Vuonna 2009 hän selviytyi pääsarjaan Ranskan avoimissa voittamalla karsintojen 1. kierroksella Shenay Perryn 6–4, 6–4, Angela Haynesin toisella kierroksella 6–1, 6–2 ja Elena Baltachan viimeisellä karsintakierroksella 6–2, 6–2. Pääsarjassa hän voitti Kaia Kanepin ja Arantxa Rusin, mutta hävisi kolmannella kierroksella Maria Sharapovalle 6–1, 3–6, 4–6. Vuoden 2009 Wimbledonin tennisturnauksessa hän voitti 1. kierroksella Monica Niculescun 6–1, 6–0, mutta hävisi toisella kierroksella 6–3, 2–6, 4–6 Melanie Oudinille.

US Openissa 2009 hän otti isoimman voittonsa voittamalla maailmanlistan sijalla viisi olleen Jelena Jankovićin 6–3, 6–7(4), 7–6(6).

Švedova jatkoi hyviä pelejään Miamissa. Ensimmäisellä kierroksella hän voitti Ajla Tomljanovićin 6–7(1), 7–6(3), 7–5, toisella kierroksella Sabine Lisickin 3–6, 1–0 luov. ja kolmannella kierroksella sijoittamattoman Andrea Petkovicin 6–0, 5–7, 7–5. Neljännellä kierroksella hän hävisi Agnieszka Radwanskalle 6–1, 6–4.

Barcelona Openissa Švedova voitti Anabel Medina Garriguesin 6–1, 6–4, Maria Kirilenkon 4–6, 6–2, 6–2, Iveta Benešován 6–4, 6–4, kunnes hävisi semifinaalissa Francesca Schiavonelle.

Ranskan avointen ensimmäisellä kierroksella Švedova voitti kahdeksanneksi sijoitetun Agnieszka Radwanskan toisella kierroksella ja pääsi puolivälieriin voittamalla Jarmila Grothin neljännellä kierroksella. Puolivälierän hän hävisi maailmanlistan neloselle, Jelena Jankovicille luvuin 7–5, 6–4. Wimbledonissa 2010 hän voitti Polona Hercogin, mutta hävisi toisella kierroksella Regina Kulikovalle.

Wimbledonin tennisturnauksen kolmannella kierroksella 2012 Švedova kukisti Sara Erranin ottelussa, jonka ensimmäisessä erässä Švedova voitti kaikki pallot. Tämä oli ensimmäinen kerta Grand Slam -turnausten historiassa, kun pelaaja on kyennyt ”kultaiseen erään” ( eli pelaamaan erän häviämättä vastustajalle ainoatakaan palloa.

## Lähteet

## Aiheesta muualla

* Jaroslava Švedova WTA:n sivuilla
* Jaroslava Švedovan kotisivut
Itä-Intia

**Itä-Intia** on Etu-Intian, Taka-Intian ja Malaijien saariston vanhentunut yhteisnimitys, jota aikoinaan käytettiin Länsi-Intian vastakohtana. 

Suppeassa merkityksessä Itä-Intia viittaa Itä-Intian saaristoon eli Malaijien saaristoon, johon kuuluvat Itä-Malesia, Brunei, Indonesia ja Filippiinit.

Etu-Intia on puolestaan Aasian kolmesta suuresta eteläisestä niemimaasta keskimmäinen. Siellä tai sen tuntumassa sijaitsevat Intia, Pakistan, Sri Lanka, Nepal, Bhutan ja Kashmir. Taka-Intia on niemimaa Kaakkois-Aasiassa, jossa sijaitsee Myanmar, Thaimaa, Laos, Kambodža, Vietnam ja Länsi-Malesia.

## Katso myös
*Itä-Intian kauppakomppania

## Lähteet
Aleksei Barannikov

**Aleksei Petrovitš Barannikov** (, 21. maaliskuuta (J: 9. maaliskuuta) 1890 nykyisen Tšerkasyn alueen Zolotonoša – 5. syyskuuta 1952 Leningrad) oli neuvostoliittolainen Intian kielten tutkija ja filologi.

Aleksei Barannikov valmistui Kiovan yliopistosta ja harjoitti jatko-opintoja ensin Kiovassa ja myöhemmin Pietarissa Sergei Oldenburgin ja Fjodor Štšerbatskoin johdolla. Vuosina 1921–1936 hän toimi Leningradin elävien itämaisten kielten instituutin (Leningradin orientalistiikan instituutin) ja vuosina 1922–1952 Leningradin yliopiston professorina. Vuodesta 1934 lähtien Barannikov työskenteli Neuvostoliiton tiedeakatemian orientalistiikan instituutissa, vuodesta 1936 sen uusintialaisten kielten laitoksen esimiehenä ja vuosina 1938–1940 koko instituutin johtajana. Vuonna 1935 hänelle myönnettiin filologian kandidaatin arvo ja vuonna 1939 hänestä tuli akateemikko.

Barannikovin nopeaa urakehitystä selittää hänen roolinsa klassista indologiaa edustaneita ”porvarillisia tutkijoita” vastustaneena ”neuvostotiedemiehenä”. Vuonna 1937 suurin osa perinteisen koulukunnan edustajista joutui Stalinin vainojen uhreiksi, jolloin Barannikov sai alallaan monopoliaseman. Tieteellistä arvoa on lähinnä hänen romanien kieltä ja kulttuuria käsittelevillä tutkimuksillaan.

## Lähteet
Suhoje

**Suhoje** () on maalaiskunta ja sen keskuskylä Leningradin alueen Kirovskin piirissä Venäjällä. Se sijaitsee Kobonajoen varrella 55 kilometriä Kirovskista maanteitse koilliseen. Kylässä on 430 ja kunnassa 1&nbsp;300 asukasta (vuonna 2011).

## Maantiede ja asutus
Suhojen kunnan pinta-ala on 1&nbsp;096,96 neliökilometriä. Se rajoittuu lounaassa Kirovskin piirin Naasian, etelässä Šumin, idässä Olhavan piirin Kiselnjan ja koillisessa Uuden Laatokankaupungin kuntiin sekä lännessä Laatokkaan. Pinta-alasta 54,6 % on vesistöjä, 30,6 % metsää ja 6,0 % maatalousmaata.

Kunnan alueella virtaavat Laatokkaan laskevat Kobona ja Lavajoki sekä jälkimmäisen sivujoet Sarja ja Jutika. Järviä ovat Sosenskoje, Pustynnoje, Ostretšje, Tokarevskoje, Volkosarskoje ja Štšutšje. Varsinkin pohjois- ja kaakkoisosissa on paljon soita kuten Bolšaja glad, Gavsarski moh, Bolšoje ja Volkosarskoje. Laatokan etelärannalle suunnitellaan rauhoitusalueen perustamista.

Keskuskylän lisäksi kuntaan kuuluu 17 kylää: Bor, Gavsar, Gulkovo, Kobona, Kolosar, Lavrovo, Lednevo, Ljomasar, Mitola, Mostovaja, Nizovo, Ostrov, Rutšji, Sandela, Tšornoje, Verola ja Vystav. Yli 150 asukkaan keskuksia ovat Vystav, Nizovo, Lavrovo ja Kobona. Mitolassa ei ole lainkaan vakituista asutusta.

## Historia
Alueen kylät mainitaan ensimmäisen kerran Vatjan viidenneksen verokirjassa vuonna 1500. Paikannimistön perusteella seudulla on ollut itämerensuomalaista asutusta. Stolbovan rauhassa kylät jäivät Venäjän puolelle rajaa Lavajoen suussa sijaitsevaa Lavrovoa lukuun ottamatta. Ennen rautateiden rakentamista seudun kautta kulki Pietarin, Petroskoin ja Tihvinän yhdistänyt maantie. 1700-luvun alussa rakennettiin Laatokan rantaa myötäilevä vanha Laatokan kanava ja 1800-luvun lopussa sen vieressä kulkeva uusi kanava. Toisen maailmansodan aikana Kobona ja Lavorovo toimivat piiritettyyn Leningradiin johtaneen Elämän tien lähtöpisteinä. Kobonasta on kotoisin runoilija Aleksandr Prokofjev.

## Liikenne, talous ja palvelut
Kyliä yhdistää osittain asfaltoitujen paikallisteiden verkko. Kobonasta on linja-autoyhteydet Suhojeen, M18-valtatielle Dusjevoon, Voibokalon rautatieasemalle sekä kesäisin myös Pietariin.

Paikallisista työnantajista tärkeimpiä ovat erilaiset palvelut (75 % työpaikoista) sekä maatalousyritys Ladoga, jonka toiminta on 1990-luvun jälkeen supistunut voimakkaasti. Lähes kaksi kolmasosaa työvoimasta käy töissä kunnan ulkopuolella.

Palveluihin kuuluvat Suhojen lastentarha, Vystavin keskikoulu ja kulttuuritalo, Lavrovon kerhotalo, Suhojen ja Lavrovon kirjastot sekä Naasian piirisairaalan lääkintäasemat Suhojessa, Lavrovossa, Nizovossa, Kobonassa ja Tšornojessa. Suhojessa, Kobonassa ja Lavrovossa on postit ja Suhojessa, Kobonassa, Vystavissa, Nizovossa sekä Lavrovossa joukko kauppoja.

## Matkailu ja nähtävyydet
Kunnan matkailupotentiaali perustuu sen luontoon, kulttuurihistoriallisiin kohteisiin sekä Laatokan tarjoamiin veneilymahdollisuuksiin. Paikallisia nähtävyyksiä ovat Laatokan kanava, Nikolaos Ihmeidentekijän kirkko Kobonassa sekä Elämän tien ja Aleksandr Prokofjevin muistomerkit.

## Lähteet
* 
* 
* 
* 
* 

### Viitteet

## Aiheesta muualla
* Suhojen kunnan sivusto
Aleksei Badajev

**Aleksei Jegorovitš Badajev** (, 16. helmikuuta (J: 4. helmikuuta) 1883 Orjolin läänin Jurjevon kylä – 3. marraskuuta 1951 Moskova) oli venäläinen bolševikki ja neuvostoliittolainen poliitikko.

Aleksei Badajev syntyi köyhän talonpojan perheeseen. Hän työskenteli viilaajana Pietarissa ja osallistui ammattiyhdistystoimintaan. Vuonna 1904 hän liittyi Venäjän sosiaalidemokraattiseen työväenpuolueeseen. Vuonna 1912 Badajev valittiin työläisten edustajana Venäjän valtakunnanduumaan, jossa hän kuului bolševikkiryhmään. Vuosina 1913–1914 hän oli puolueen Pietarin komitean ja keskuskomitean Venäjän byroon jäsen sekä toimi *[[Pravda]]n* virallisena julkaisijana. Marraskuussa 1914 Badajev pidätettiin ja karkotettiin Turuhanskin aluepiiriin.

Helmikuun vallankumouksen jälkeen Badajev valittiin bolševikkien edustajana Pietarin kaupunginduumaan. Hän osallistui lokakuun vallankumoukseen ja toimi sen jälkeen Pietarin ja Luoteis-Venäjän elintarvikehuollon johtajana. Vuosina 1921–1926 Badajev oli NKP(b):n Leningradin aluekomitean jäsen ja sihteeri. Vuodesta 1925 lähtien hän kuului puolueen keskuskomiteaan ja toimi myös Venäjän SFNT:n ja Neuvostoliiton toimeenpanevien keskuskomiteoiden jäsenenä. Vuodesta 1930 hän työskenteli kulutusosuuskuntien liiton johtajana, vuosina 1935–1937 Neuvostoliiton elintarviketeollisuuden kansankomissaarin Anastas Mikojanin varamiehenä ja vuosina 1937–1938 Venäjän elintarviketeollisuuden kansankomissaarina.

Vuosina 1938–1943 Badajev oli Venäjän korkeimman neuvoston puhemiehistön puheenjohtaja sekä Neuvostoliiton korkeimman neuvoston puhemiehistön varapuheenjohtaja. Alkoholismista kärsinyt poliitikko menetti virkansa nolattuaan itsensä Mongoliaan ja Tuvaan suuntautuneella valtiovierailulla. Vuodesta 1943 aina kuolemaansa saakka hän työskenteli valtion olutyhtymän johtajana.

Badajev on palkittu kahdella Leninin kunniamerkillä. Hän on kirjoittanut muistelmateoksen bolševikkien toiminnasta Venäjän duumassa (*Bolševiki v gosudarstvennoi dume*, 1929). Pietarissa tunnetaan hänen mukaansa nimetyt Badajevin varastot, joiden palamisen syyskuussa 1941 on väitetty aiheuttaneen Leningradin ensimmäisen piiritystalven aikaisen nälänhädän. Historiantutkimus on osoittanut tämän käsityksen vääräksi.

## Lähteet
Paavo Poutiainen (kappalainen)

**Paavo Poutiainen** (10. huhtikuuta 1848 Sortavalan pitäjä – 24. kesäkuuta 1890 Jääski) oli suomalainen kappalainen.

Poutiaisen vanhemmat olivat jahtivouti Anders Poutinen ja Brita Boehm. Hän pääsi ylioppilaaksi Kuopion lukiosta 1872 ja hänet vihittiin papiksi 1877. Poutiainen toimi viimeksi Jääsken kappalaisena 1889–1890.

## Teoksia
* *Ihmisen vanhurskauttamisesta uskon kautta*. Tutkimuksia jumaluus-opin alalla; 1. Telén, Kuopio 1882
* *Sortavalan kappalaisen [[Henrik Renqvist]]in muistoksi 1 : Henrik Renqvist* ; kirjoittajat Matthias Akiander ja Paavo Poutiainen. Saukko, Sortavala 1887
* *Sortavalan kappalaisen Henrik Renqvistin muistoksi 2 : Henrik Renqvist Sortavalan kappalaisena* ; kirjoittajat Matthias Akiander ja Paavo Poutiainen. Saukko, Sortavala 1887

## Lähteet
*
Alberto Iglesias

**Alberto Iglesias** (s. 1955 San Sebastián) on espanjalainen säveltäjä, joka tunnetaan erityisesti Pedro Almodóvarin elokuviin säveltämästään musiikista.

Iglesias aloitti elokuvamusiikin säveltämisen vuonna 1980 ja on uransa aikana säveltänyt musiikkia useimpien espanjalaisten avant-garde ohjaajien elokuviin. Iglesiaksen elokuvamusiikkia ovat käyttäneet myös ulkomaalaiset ohjaajat kuten Oliver Stone, John Malkovich ja Fernando Meirelles.

Iglesias on voittanut *[[European Film Awards]]in* parhaan soundtrackin palkinnon elokuvasta Volver ja ollut kahdesti Oscar-ehdokkaana. Hän on voittanut Espanjassa kahdeksan Goya-palkintoa.

Elokuvamusiikin ohella Iglesias on säveltänyt konserttimusiikkia orkesterille ja jousikvartetolle. Hän on säveltänyt myös koreografi Nacho Duatolle neljä balettia.

## Lähteet

## Aiheesta muualla
* Allmusic.com: Alberto Iglesias
Mattias Sunneborn

**Mattias Sunneborn** (s. 27. syyskuuta 1970 Visby) on ruotsalainen pituushyppääjä.

Hän karsiutui Tokion MM-kilpailuissa 1991 ja sijoittui 11:nneksi Genovan sisäratojen EM-kilpailuissa 1992. Seuraavana vuonna hän osallistui sekä Toronton sisäratojen MM-kilpailuihin että Stuttgartin MM-kilpailuihin karsiutuen kummallakin kerralla. Vuonna 1994 hän oli Pariisin sisäratojen EM-kilpailuissa seitsemäs ja Helsingin EM-kilpailuissa yhdeksäs.

Hänen parhaat vuotensa olivat 1995 ja 1996, jolloin hän voitti hopeaa Barcelonan sisäratojen MM-kilpailuissa (1995), kultaa Tukholman sisäratojen EM-kilpailuissa (1996) ja sijoittui kahdeksanneksi Atlantan olympialaisissa (1996), mutta karsiutui Göteborgin MM-kilpailuissa (1995).

Vuonna 1997 hän karsiutui sekä Pariisin sisäratojen MM-kilpailuissa että Ateenan MM-kilpailuissa. Seuraavana vuonna hän sijoittui yhdeksänneksi Valencian sisäratojen EM-kilpailuissa ja viidenneksi Budapestin EM-kilpailuissa. Hän karsiutui Sydneyn olympialaisissa 2000 ja Edmontonin MM-kilpailuissa 2001.

Hän piti hallussaan ulkoratojen Ruotsin ennätystä 821 cm, jonka hän hyppäsi Malmössä 27. kesäkuuta 1996. Michel Tornéus rikkoi ennätyksen 22. heinäkuuta 2012 Kuortaneella hypättyään 822 cm. Sisäradoilla hän hyppäsi Ruotsin ennätyksen 820 cm Barcelonassa 11. maaliskuuta 1995 voittaessaan hopeaa sisäratojen MM-kilpailuissa. Michel Tornéus sivusi ennätystä helmikuussa 2013 ja rikkoi sen 3. maaliskuuta 2013 hypättyään 829 cm.

## Parhaat tulokset vuosittain

## Lähteet
* 
* 

### Viitteet
Pierre Moulu

**Pierre Moulu** (noin 1480–1490 – noin 1550) oli ranskalainen säveltäjä. Pierre de Ronsardin mukaan hän opiskeli Josquin Desprez’n johdolla. Eräiden teosten tekstit viittaavat läheisiin yhteyksiin Ranskan kuninkaalliseen kappeliin 1500-luvun ensimmäisen neljänneksen aikana. Moulun tuotantoon kuuluu messuja, chansoneita ja yli kaksikymmentä motettia.

## Lähteet
Johannes Stockem

**Johannes Stockem** (n. 1440 – 1500) oli ranskalais-flaamilainen säveltäjä. Hän toimi paavillisena laulajana vuosina 1487–1488 ja työskenteli myöhemmin kuoromestarina unkarilaisessa hovissa Budassa. Säveltäjän chansoneita julkaistiin Petruccin antologioissa, mutta muuta tuotantoa häneltä ei ole säilynyt.

## Lähteet
Paavo Poutiainen (valokuvaaja)

**Paavo Johannes Poutiainen** (2. lokakuuta 1903 Valkeala – 3. helmikuuta 1953 Helsinki) oli suomalainen lehtikuvaaja. Hänellä oli oma valokuvaamo nimellä Kuvavalmistamo Poutiainen Oy, hän omisti Monifoto Ky:n sekä oli yhtenä perustajana Olympia-Kuva Oy:ssä. Poutiainen toimi vuodesta 1927 *[[Uusi Suomi|Uuden Suomen]]* vakinaisena kuvaajana.

## Ura

Poutiainen otti kuuluisimmat kuvansa niin sanotun Vaasan mellakan yhteydessä. Vaasan raastuvanoikeudessa käsiteltiin 4. kesäkuuta 1930 vaasalaisen Työn Äänen kirjapainon särkemisjuttua. Paikalle oli saapunut noin 1 800 Lapuan liikkeen kannattajaa jotka alkoivat pahoinpidellä jutussa todistajana toiminutta Työn Äänen faktoria Eino Niemistä ensin oikeustalon eteisessä ja sen jälkeen ulkona kadulla. Väkijoukko seurasi tekoa sivusta, eikä poliisi puuttunut asiaan. Lehtikuvaajana paikalla ollut Paavo Poutiainen yllytti tekijöitä, ja saikin otetuksi yhdet Suomen lehdistöhistorian tunnetuimmat kuvat.

Joulukuussa 1940 Poutiainen oli Helsingin rautatieasemalla yhdessä muiden lehtikuvaajien kanssa kuvaamassa presidentti Kyösti Kallion lähtöä Nivalaan. Kun sairauskohtauksen saanut Kallio kaatui eversti Aladár Paasosen käsivarsille Poutiainen huusi muille kuvaajille *Pojat! Tätä ei sitten kuvata!*. Muut tottelivatkin häntä. Poutiaisen todelliseksi motiiviksi epäiltiin kuitenkin jälkeenpäin sitä, että häneltä itseltään oli loppunut filmi kamerasta.

Jatkosodan aikana tk-kuvaajana toiminut Poutiainen kuvasi kesällä 1942 10 minuutin pituisen 16mm mykän värielokuvan Itä-Karjalassa Petroskoissa, Karhumäessä ja Pohjois-Aunuksessa (*Värivälähdyksiä Äänisen rannoilta*). Elokuva lienee ainoa suomalainen jatkosodan aikana sotatoimialueella kuvattu värielokuva, ja se on säilynyt nykypäiviin saakka alkutekstejä lukuun ottamatta. Vuonna 1945 Poutiainen näytteli pienessä sivuosassa Jorma Nortimon ohjaamassa elokuvassa *[[Tähtireportterit tulevat]]*.

Poutiainen kuoli sydänkohtaukseen 49-vuotiaana helmikuussa 1953.

## Lähteet
* 
* Timo Hämäläinen : Pojat! Tätä ei sitten kuvata! Kolme kirjaa kertoo lehtikuvan muutoksesta läpi vuosikymmenten.  Helsingin Sanomat 30.12.2005

### Viitteet

## Aiheesta muualla
* Kuuluisuuksien metsästäjät. Yleisön kuvanälän tyydyttäjät - lehtikuvaajat. Reportterimme haastattelee kolmea tunnettua sanomalehtivalokuvaajaa, Seura, 19.10.1938, nro 42, s. 12, Kansalliskirjaston digitaaliset aineistot
Pierre de Manchicourt

**Pierre de Manchicourt** (n. 1510 Béthune, Pas-de-Calais – 5. lokakuuta 1564 Madrid, Espanja) oli ranskalais-flaamilainen säveltäjä. Hän toimi mahdollisesti vuodesta 1525 kuoropoikana Arrasin tuomiokirkossa. Myöhemmin hän työskenteli tuomiokirkoissa Toursissa ja Tournaissa. Vuonna 1556 hän palasi Arrasiin. Vuodesta 1559 hän johti Madridissa ainakin Filip II:n flaamilaista kappelia, mahdollisesti myös hänen espanjalaista kappeliaan.

Pierre de Manchicourt’n tuotantoon kuuluu muun muassa noin kaksikymmentä messua, yli kuusikymmentä motettia ja yli viisikymmentä chansonia.

## Lähteet

## Aiheesta muualla
*
Michel Tornéus

**Michel Tornéus** (s. 26. toukokuuta 1986) on uransa vuoden 2019 syksyllä lopettava ruotsalainen pituushyppääjä ja kolmiloikkaaja.

Tornéus karsiutui vuonna 2009 sekä Torinon sisäratojen EM-kilpailuissa että Berliinin MM-kilpailuissa. Hän karsiutui myös Dohan sisäratojen MM-kilpailuissa 2010, mutta oli saman vuoden Barcelonan EM-kilpailuissa yhdeksäs tuloksella 792 cm. Pariisin sisäratojen EM-kilpailuissa 2011 hän oli seitsemäs tuloksella 784 cm, mutta karsiutui myöhemmin samana vuonna Daegun MM-kilpailuissa. Hän karsiutui myös Istanbulin sisäratojen MM-kilpailuissa 2012. Samana vuonna Helsingin EM-kilpailuissa hän sijoittui kolmanneksi tuloksella 817 cm. Lontoon olympialaisissa hän sijoittui neljänneksi tuloksella 811 cm. Hän hävisi olympiapronssimitalistille Will Clayelle yhdellä senttimetrillä. 

Tornéus sai Göteborgin sisäratojen EM-kilpailuissa 2013 hopeaa Ruotsin ennätystuloksella 829. Moskovan MM-kilpailuissa hän karsiutui loppukilpailusta. Hän sai pronssia Sopotin MM-hallikilpailuissa 2014 tuloksella 821. Zürichin EM-kilpailuissa 2014 hän sijoittui viidenneksi tuloksella 809. Prahan sisäratojen EM-kilpailuissa 2015 hän voitti kultaa Ruotsin ennätystuloksella 830. Pekingin MM-kilpailuissa 2015 hän jäi karsinnassa ilman tulosta. Amsterdamin EM-kilpailuissa 2016 hän sai hopeaa tuloksella 821. Rion olympialaisissa hän karsiutui loppukilpailusta.  Belgradin EM-hallikilpailuissa 2017 hän sai hopeaa tasatuloksella 808 kilpailun voittaneen Izmir Smajlaj'n kanssa. Lontoon MM-kilpailuissa 20157 hän sijoittui kahdeksanneksi ja Berliinin EM-kilpailuissa 2018 seitsemänneksi.

Tornéus hyppäsi 22. heinäkuuta 2012 Kuortaneella Ruotsin ennätyksen kahden metrin myötätuuleen 822 cm. Hän paransi yhdellä senttimetrillä 16 vuotta vanhaa Mattias Sunnebornin nimissä ollutta ennätystä. Hän paransi maansa ennätystä 10. heinäkuuta 2016 tulokseen 844 cm, jolla rikkoi myös Morten Jensenin Pohjoismaiden ennätyksen 825 cm. Kolmiloikassa hänen ennätyksensä on 16,10 metriä, jolla hän voitti Ruotsin mestaruuden vuonna 2016. Hän voitti kolmiloikan Ruotsin mestaruuden myös 2012.

## Parhaat tulokset vuosittain

## Lähteet
ZDNet

**ZDNet** on teknologiauutissivusto. Sen perusti alun perin Ziff Davis huhtikuussa 1991 verkkopalvelu CompuServen maksulliseksi lisäpalveluksi tarjoamaan Ziff Davisin painettujen julkaisujen sisältöä sähköisesti. Palvelu laajeni myöhemmin muihin maksullisiin verkkopalveluihin ja 1990-luvun puolivälissä Internetiin.

Vuonna 2000 kilpailija CNET Networks osti ZDNetin 1,4 miljardilla dollarilla.
Vuonna 2008 CBS Corporation ilmoitti ostavansa CNETin 1,8 miljardilla.
CBS Corporation yhdistyi Viacomin kanssa ViacomCBS:ksi vuonna 2019 ja Red Ventures osti ZDNetin syyskuussa 2020.

## Web Interoperability Pledge

Vuonna 1997  ZDNet AnchorDesk julkaisi artikkelin *Microsoft, Netscape Feud Puts HTML's Future at Risk* ja vetoomuksen, että webissä noudatettaisiin standardeja, eikä ryhdyttäisi seuraamaan Netscapen tai Microsoftin Internet Explorerin toteuttamia HTML-laajennuksia. ZDNet julkaisi myös vetoomuksen *Make-A-Difference*, jossa kehotettiin yhtiöitä yhteistyöhön. Vetoomuksesta tuli niin mittava, että Netscape ja Microsoft yhtyivät Web Interoperability -kampanjaan tämän "ensimmäisen käyttäjien Internet -kapinan" jälkeen.

## ZDNet Downloads
**ZDNet Downloads** on suurimpia ja tunnetuimpia ohjelmistojen latauspalveluja. Tuettuina ovat Windows, Mac OS ja erinäiset älypuhelinalustat. Sivustolla on kattavat suosituimpien ohjelmien listat sekä kategorioittain jaetut pikalinkit erityyppisiin ohjelmiin. Tarjonta on runsasta ja ilmaista, tiedostojen lataaminen vaatii rekisteröitymisen.

## Lähteet

## Aiheesta muualla
*ZDNetin verkkosivut
CNET Download

**CNET Download** (tunnetaan paremmin nimellä **Download.com**) on suurimpia ja tunnetuimpia ohjelmistojen latauspalveluja. Tuettuina ovat Windows, Mac OS ja älypuhelinalustat. Sivusto muodostaa oman kategoriansa verkossa ajettavista sovelluksista. Tiedostojen lataaminen on ilmaista eikä vaadi rekisteröitymistä.

## Lähteet

## Aiheesta muualla
*CNET Download (kotisivut)
Noita (täsmennyssivu)

**Noita** voi tarkoittaa seuraavia asioita:

* noita, henkilö, jolla uskotaan olevan yliluonnollisia kykyjä
* *[[Noita (vuoden 1922 elokuva)|Noita]]* (*Häxan*), Benjamin Christensenin ohjaama vuoden 1922 ruotsalaiselokuva
* *[[Noita (vuoden 1973 elokuva)|Noita]]* (*Season of the Witch*), George A. Romeron ohjaama vuoden 1973 yhdysvaltalainen kauhuelokuva
* *[[Noidat (elokuva)|Noidat]]* (*The Witches of Eastwick*), George Millerin ohjaama elokuva vuodelta 1987
* *[[Noita (videopeli)|Noita]]*, vuonna 2019 julkaistu videopeli
* Noita, Muumilaakson tarinoiden hahmo
Luettelo televisiosarjan Good Wife jaksoista

***[[Good Wife]]*** on yhdysvaltalainen draamasarja, jonka ensiesitys oli CBS-kanavalla 22. syyskuuta 2009 ja Nelosella 31. toukokuuta 2010. Sarja keskittyy Alicia Florrickin elämään, jonka aviomies joutuu vankilaan julkisen seksi- ja korruptioskandaalin vuoksi. Alicia palaa vanhaan työhönsä puolustusasianajajaksi uudelleenrakentaakseen maineensa ja elättääkseen kaksi lastaan.

## Yleiskatsaus

## 1. kausi: 2009–2010

## 2. kausi: 2010–2011

## 3. kausi: 2011–2012

## 4. kausi: 2012–2013

## 5. kausi: 2013–2014

## 6. kausi: 2014–2015
13. maaliskuuta 2014 CBS kertoi sopineensa Good Wifen kuudennesta kaudesta.

## 7. kausi: 2015–2016

## Lähteet
Dasht-e Bayazin ja Ferdowsin maanjäristys

**Dasht-e Bayazin ja Ferdowsin maanjäristykset** tapahtuivat peräkkäin Dasht-e Bayazissa ja Ferdowsissa Iranissa. Ensimmäinen järistys, jonka voimakkuus oli 7,3 richterin asteikolla, tapahtui 31. elokuuta 1968 ja tuhosi täysin 5 kylää Dasht-e Bayazin alueella. 1. syyskuuta tapahtunut jälkijäristys, joka oli voimakkuudeltaan 6,4, tuhosi Ferdowsin kaupungin lisäksi yli 170 lähikylää.

## Lähteet
Volkswagen Routan

**Volkswagen Routan** on Volkswagenin vuosina 2008–2013 valmistama iso tila-automalli. Autoa valmistettiin Kanadassa Chryslerin tehtaalla ja se on käytännössä Volkswagenin omalla nimellään markkinoima Chrysler S-pohjalevyyn perustuva versio Dodge Grand Caravan- ja Chrysler Town & Country -malleista. Huolimatta nimen samankaltaisuudesta Volkswagenin toisen tila-automallin Touranin kanssa sillä ei ole sen kanssa mitään yhteistä. Eurooppalainen tila-auto Touran perustuu luokkaa pienemmän Golfin pidennettyyn pohjalevyyn. Routan tarjoaa tilat seitsemälle matkustajalle.

Routan on Volkswagenin ja silloisen DaimlerChryslerin vuonna 2005 alkaneen yhteistyön tulosta. Volkswagenilla ei ollut tarjolla tila-autoa Yhdysvaltain ja Kanadan markkinoilla. Aiemmin Volkswagenilla oli ollut tarjolla Transporteriin perustunut Volkswagen Eurovan. 

## Moottorit
***3.8** V6 147 kW (197 hv) @ 5200 r/min 312 Nm @ 4000 r/min
***4.0** V6 187 kW (251 hv) @ 6000 r/min 351 Nm @ 4100 r/min

## Lähteet

## Aiheesta muualla
Suuntaventtiili

**Suuntaventtiili** on venttiili, jolla ohjataan virtauksen suuntaa. Niitä käytetään esimerkiksi toimilaitteen liikesuunnan valitsemiseen. Suuntaventtiilit nimetään niiden lähtö- ja tulovirtausteiden yhteismäärän ja kytkentäasentojen lukumäärän perusteella. Esimerkiksi 3/2-suuntaventtiilissä on kolme virtaustietä ja kaksi eri kytkentäasentoa. *Yksisuuntaventtiilissä* on vain lähtö- ja tulovirtaustie ja virtaus pääsee venttiilin läpi vain yhteen suuntaan.
Herman Frank

**Herman Frank** on saksalainen kitaristi ja lauluntekijä. Hän tuli tunnetuksi 80-luvulla yhtyeiden Accept ja Victory kitaristina. Frank on toiminut myös tuottajana ja julkaissut neljä soololevyä. 

## Ura
Herman Frank liittyi heavy metal -yhtyeeseen Accept vuonna 1982 vähän ennen albumin *[[Restless and Wild]]* julkaisua. Frank lähti yhtyeestä seuraavan albumin *[[Balls to the Wall]]* julkaisun jälkeen. Vuonna 1983 hän perusti yhtyeen nimeltä Hazzard, joka julkaisi jo samana vuonna albumin *Hazzard*. Vuonna 1985 Frank liittyi Sinneriin, missä hän oli mukana toisena kitaristina albumilla *[[Touch of Sin]]*.

Vuodesta 1986 lähtien Frank on soittanut yhtyeessä Victory. Hän on tehnyt yhtyeen kanssa yhteensä viisi studio- ja kaksi live-albumia. 90-luvulla Frank perusti yhtyeen Moon'Doc, jonka kanssa hän julkaisi vuosina 1995 - 2000 kolme albumia *Moon'Doc* (1995), *Get Mooned* (1996) ja *Realm of Legends* (2000). Vuonna 2002 hän liittyi takaisin Victoryyn ja hän on sävelsi ja tuotti  Tommy Newtonin kanssa albumit *Instinct* (2003), *Fuel to the Fire* (2006) ja *Don’ t Talk Science* (2011). 

Frank soitti Acceptissa vuoden 2005 kesäkiertueella ja yhtyeen tehtyä paluun Mark Tornillon kanssa vuonna 2009. Hän oli mukana yhtyeen kolmella paluun jälkeisellä albumilla: *[[Blood of the Nations]]* (2010), *[[Stalingrad (albumi)|Stalingrad]]* (2012) ja *[[Blind Rage]]* (2014) ennen eroamistaan vuoden 2014 lopussa. Saman vuoden lopussa Frank ja Stefan Schwarzmann julkaisivat perustamansa yhtyeen Pänzer ensimmäisen albumin *Send Them All To Hell*. 

Vuonna 2009 hän julkaisi ensimmäisen sooloalbuminsa, Loyal for None, jossa on mukana laulaja Jioti Parcharidis (Victory), basisti Peter Pichl (Running Wild) ja rumpali Stefan Schwarzmann (Accept). Hän on tehnyt tämän jälkeen kolme soololevyä: *Right in the Guts* (2012), *The Devil Rides Out* (2016) ja *Fight the Fear* (2019). Herman Frank ja hänen vaimonsa Martina Frank perustivat yhtyeen Poison Sun, joka julkaisi ensimmäisen albuminsa *Virtual Sin* vuonna 2010.

Frank on tuottanut omien yhtyeiden levyjen lisäksi myös muiden yhtyeiden kuten Saxonin, Molly Hatchetin ja tuottajana ja miksaajana.

## Diskografia

### Accept

* *[[Restless and Wild]]* (1982 creditoitu, ei soittanut)
* *[[Balls to the Wall]]* (1983)
* ''Blood of the Nations'' (2010)
* *[[Stalingrad (albumi)|Stalingrad]]* (2012)
* *[[Blind Rage]]* (2014)

### Hazzard

* *Hazzard* (1983)

### Sinner

* *Touch of Sin* (1985)

### The Element

* *Time* (1985)

### Victory

* *Don't Get Mad ... Get Even* (1986)
* *Hungry Hearts* (1987)
* *Culture Killed the Native* (1989)
* *Temples of Gold* (1990)
* *You Bought It – You Name It* (1992)
* *Instinct* (2000)
* *Fuel to the Fire* (2006)
* *Don't Talk Science* (2011)

### Moon'Doc

* *Moon'Doc* (1995)
* *Get Mooned* (1996)
* *Realm of Legends* (2000)

### Poison Sun

* *Virtual Sin (2010)*

### Panzer

* *Send Them All To Hell* (2014)

### Soololevyt

* *Loyal to None* (2009)
* *Right in the Guts* (2012)
* *The Devil Rides Out* (2016)
* *Fight the Fear* (2019)

## Lähteet

## Aiheesta muualla
* Hermann Frankin viralliset kotisivut
Gigi D’Alessio

**Luigi** (Gigi) **D'Alessio** (s. 24. helmikuuta 1967 Napoli) on italialainen laulaja ja lauluntekijä.

D'Alessio opiskeli konservatoriossa Napolissa ja valmistui 21-vuotiaana. Hänen ensimmäinen albuminsa, *Lasciatemi cantare*, julkaistiin vuonna 1992.

Vuonna 2000 D'Alessio osallistui San Remon musiikkifestivaaleille kappaleella "Non dirgli ma", joka on julkaistu hänen albumillaan *Quando la mia vita cambierà*. Uudemman kerran D'Alessio osallistui San Remon musiikkifestivaaleille vuonna 2001 kappaleellaan "Tu che ne sai".

D'Alessio sai Anna Tatangelon kanssa poikalapsen 31. maaliskuuta 2010. Hänellä on aiemmasta avioliitostaan jo kolme lasta, ja hän on myös isoisä.

## Lähteet

## Aiheesta muualla
* Viralliset sivut
Issam Nima

**Issam Nima** (s. 8. huhtikuuta 1979) on algerialainen pituushyppääjä ja kolmiloikkaaja.

Hän oli neljäs Afrikan-mestaruuskilpailuissa 2002. Vuonna 2005 hän sijoittui 11:nneksi Helsingin MM-kilpailuissa. Seuraavana vuonna hän oli kahdeksas Moskovan sisäratojen MM-kilpailuissa ja voitti pronssia Afrikan-mestaruuskilpailuissa 5,2 metrin myötätuuleen hypätyllä tuloksella 837 cm. Hän karsiutui Osakan MM-kilpailuissa 2007, Valencian sisäratojen MM-kilpailuissa 2008 ja Dohan sisäratojen MM-kilpailuissa 2010.

Hänen pituusennätyksensä on 826 cm, jonka hän hyppäsi Zaragozassa 28. heinäkuuta 2007. Sisäradoilla hän on hypännyt parhaimmillaan 788 cm Dohassa 12. maaliskuuta 2010. Hänen muita ennätyksiään ovat kolmiloikan 16,89 m vuodelta 2012 ja 100 metrin juoksun 10,58 s 2,6 metrin vastatuuleen juostuna vuodelta 2007.

## Kehitys vuosittain pituushypyssä

## Lähteet
Pelleas und Melisande

***Pelleas und Melisande*** (op. 5) on Arnold Schönbergin orkesterille säveltämä teos, sinfoninen runo. Kyseessä oli ensimmäinen häneltä valmistunut orkesteriteos. Se valmistui helmikuussa 1903 ja sai kantaesityksensä vuonna 1905. Teos perustuu Maurice Maeterlinckin näytelmään *[[Pelléas et Mélisande]]*.

*Pelleas und Melisande* on d-mollissa. Musiikki on jatkuvaa, mutta jakautuu seuraaviin keskeisiin toisiinsa liittyviin osioihin:

* *Die Viertel ein wenig bewegt – zögernd*
* *Heftig*
* *Lebhaft*
* *Sehr rasch*
* *Ein wenig bewegt*
* *Langsam*
* *Ein wenig bewegter*
* *Sehr langsam*
* *Etwas bewegt*
* *In gehender Bewegung*
* *Breit*

## Kokoonpano
* piccolo
* 3 huilua
* 3 oboea
* englannintorvi
* 4 klarinettia
* bassoklarinetti
* 3 fagottia
* kontrafagotti
* 8 käyrätorvea
* 4 trumpettia
* alttopasuuna
* 4 tenori-bassopasuunaa
* tuuba
* patarummut (kaksi soittajaa)
* triangeli
* symbaalit
* tam-tam
* suuri tenorirumpu
* bassorumpu
* kellopeli
* 2 harppua
* viulut (I, II; 16 kumpaakin), alttoviulut (12), sellot (12) ja kontrabassot (8)

## Aiheesta muualla
* Allmusic.com: Pelleas und Melisande, symphonic poem, Op. 5
Marcin Starzak

**Marcin Starzak** (s. 20. lokakuuta 1985) on puolalainen pituushyppääjä.

Hän karsiutui Madridin sisäratojen EM-kilpailuissa 2005 ja Göteborgin EM-kilpailuissa 2006. Vuonna 2007 hän oli kuudes Birminghamin sisäratojen EM-kilpailuissa ja karsiutui Osakan MM-kilpailuissa. Hän sijoittui seitsemänneksi Valencian sisäratojen MM-kilpailuissa 2008, mutta karsiutui samana vuonna Pekingin olympialaisissa. Hän voitti pronssia Torinon sisäratojen EM-kilpailuissa 2009.

Hänen ennätyksensä on 821 cm, jonka hän hyppäsi Salamancassa 4. heinäkuuta 2007. Sisäradoilla hän on hypännyt Puolan ennätyksen 818 cm Torinossa 8. maaliskuuta 2009 voittaessaan pronssia sisäratojen EM-kilpailuissa.

## Kehitys vuosittain

## Lähteet
Nigerian presidentti

**Nigerian liittotasavallan presidentti** () on sekä Nigerian valtionpäämies että hallituksen johtaja (pääministerin virkaa ei Nigeriassa ole).  Hän on armeijan ylipäällikkö sekä myös esimerkiksi vahvistaa lait. 

Presidentti valitaan neljän vuoden välein suoralla kansanvaalilla. Valittavan presidentin on saatava vähintään neljösosa äänistä ainakin 24:ssä maan 36 osavaltiosta. Yksi henkilö voi olla presidenttinä kahden kauden ajan.

Nykyinen presidentti on Bola Tinubu.

## Katso myös
*Luettelo Nigerian presidenteistä

## Lähteet
Jukka-Pekka Vuorinen

**Jukka-Pekka Vuorinen** (s. 14. marraskuuta 1956 Lempäälä) on suomalainen jääkiekkovaikuttaja ja entinen jääkiekkoilija. Vuorinen on Suomen Jääkiekkomuseon Hall of Fame-jäsen, Jääkiekkoleijona nro 286. Vuorisen yhtäjaksoinen päätoiminen urheilujohtajaura alkoi jo vuonna 1982, kun hän aloitti Suomen Palloliiton Turun piirin toiminnanjohtajana. 

## Jääkiekkoilijana
Vuorisen kasvattajaseura on Ilves. Hän voitti Ilveksessä kausilla 1973–1974, 1975–1976 ja 1976–1977 A-nuorten SM-kultaa sekä sarjan maalikuninkuuden kaudella 1975–1976. Hän pelasi Ilveksessä yhteensä 20 SM-liigaottelua. Liigapelit päättyivät loukkaantumiseen.

## Urheilujohtajana

Vuorinen on toiminut useissa kotimaisissa ja kansainvälisissä urheilun ja erityisesti jääkiekon johtotehtävissä. Hän on tiettävästi virkamiesportaassa korkeimmalla ollut suomalainen muualla kuin Suomessa järjestettyjen olympialaisten paikallisessa järjestelyorganisaatiossa: hän työskenteli Torinon talviolympialaisten jääkiekon lajijohtajana vuosina 2003–2006 Italiassa.

Suomen Jääkiekkoliiton toimitusjohtajana Vuorinen toimi vuosina 1989–2001. Hänen toimitusjohtaja-aikanaan A-maajoukkue saavutti 12 miesten arvokisamitalia olympialaisissa, MM-kisoissa ja Kanada-cupissa sekä kultaa alle 20-vuotiaiden MM-kisoissa. Vuorisella oli myös vahva panos naiskiekkoilun maajoukkuetoiminnan aloittamisessa ja hän toimi joukkueenjohtajana vuonna 1989, kun Suomen naiset voittivat Saksassa ensimmäisen virallisen IIHF:n Euroopan-mestaruuden. Vuoden 2003 miesten MM-kisoissa Suomessa Vuorinen toimi kisojen pääsihteerinä vv. 2001–2003 sekä sen lisäksi MM-kisojen järjestelytoimikunnassa vuosina 1991, 1997, 2003, 2012 ja 2013. Kaikkiaan Vuorinen oli Jääkiekkoliiton palveluksessa päätoimisesti 19 vuotta (1984–2003) sekä sen lisäksi liiton hallituksen jäsen vuosina 2007–2013. MM-kisojen voittovaroja hallinnoivan Jääkiekkosäätiön asiamiehenä Vuorinen toimi 12 vuotta, vuosina 1989–2001. 

Jääkiekon SM-liiga Oy:n toimitusjohtajana Vuorinen työskenteli vuosina 2007–2013. Tuona aikana SM-liiga solmi mm.suomalaisen urheilun siihen saakka rahakkaimman Mediasopimuksen, SM-liigan tehdessä viisivuotisen sopimuksen Sanoma Oy:n ja Canal+:n kanssa. 

Vuorinen oli ensimmäinen jääkiekon Euroopan pääliigojen yhteistyöorganisaation Hockey Europen puheenjohtaja ja perustaja. Kansainvälisen Jääkiekkoliiton IIHF:n eri komiteoissa sekä kongressiedustajana Vuorinen toimi 24 vuotta 1989–2013 ja uudelleen 2024– Hall of Fame-komitean jäsenenä.

Suomen elektronisen urheilun liigan, FEL:n, hallituksen puheenjohtajana Vuorinen toimi 2016–2022. Päätoiminen urheilujohtajaura keskeytyi vuosiksi 2013–2021, jonka aikana hän toimi jääkiekon luottamustehtävien lisäksi pääasiassa liike-elämässä mm.useiden yritysten hallituksissa.

Vuodesta 2021 Vuorinen on toiminut NHL:n Central Scoutingin Euroopan organisaatiossa ja siirtyi sen johtajaksi kesällä 2023 edellisen johtajan Göran Stubbin jäädessä pois tehtävästä 40 vuoden jälkeen. 

Vuorisen poika Janne Vuorinen on toiminut  aiemmin sekä Helsingin Jokereiden, Espoon Bluesin ja Porin Ässien urheilujohtajana. Tapparan General Managerina hän aloitti vuonna 2025.

## Kirjallisuutta
* 
* 

## Lähteet
Chadli Amri

**Chadli Amri** (, s. 14. joulukuuta 1984 Saint-Avold, Ranska) on ranskalais-algerialainen jalkapalloilija, pelipaikaltaan keskikenttälaituri ja laitahyökkääjä. Hän edustaa Saksan Bundesliigassa pelaavaa Kaiserslauternia.

## Ura
Amri pelasi juniorivuotensa Ranskassa, josta hän siirtyi pelaamaan ammattilaiseksi Saksaan vuonna 2004. Amri pelasi kaksi kautta Saarbrückenissa, josta hän siirtyi Bundesliigassa pelanneeseen Mainziin. Joukkue putosi seuraavalla kaudella 2007–2008 2. Bundesliigaan, josta se nousi takaisin Bundesliigaan kaudella 2009–2010. Amri sai vaihtelevasti peliaikaa ja kävi välillä pelaamassa joukkueen reserveissä alemmalla sarjatasolla.

Toukokuussa 2010 Amri allekirjoitti kolmen vuoden sopimuksen kaudeksi 2010–2011 Bundesliigaan nousseen Kaiserslauternin kanssa.

### Maajoukkueura
Amri pelasi ensimmäisen maaottelunsa Guineaa vastaan 2. syyskuuta 2006.

## Lähteet

## Aiheesta muualla
* Worldfootball
Jens Böhrnsen

**Jens Böhrnsen** (s. 12. kesäkuuta 1949 Bremen, Länsi-Saksa) on saksalainen sosiaalidemokraattinen poliitikko. Hän on ollut Bremenin osavaltion senaatin puhemies eli osavaltion pääministeri ja Bremenin kaupungin pormestari vuodesta 2005 lähtien ja Saksan virkaatekevä presidentti toukokuusta 2010 kesäkuuhun 2010 asti.
Hän on ammatiltaan lakimies ja toimi vuosina 1978&ndash;1995 tuomarina Bremenissä. Vuodesta 1995 lähtien hän on ollut kokoaikainen poliitikko.

## Taustaa
Böhrnsen syntyi 12. kesäkuuta 1949 Gröpelingenissä, joka on Bremenin työläiskaupunginosaa. Hänen vanhempansa toimivat aktiivisesti SDP:ssä ja ammattiliitoissa. Hänen isänsä oli Gustav Böhrnsen (alun perin kommunisti mutta kääntyi sosiaalidemokraatiksi), joka oli myös SPD:n poliitikkoja ja toimi puheenjohtajana SPD-ryhmittymässä Bremenin parlamentissa vuosina 1968–1971. Jens Böhrnsen liittyi SPD:hen vuonna 1967. Hän opiskeli lakia Kielin yliopistossa. Hän toimi asessorina Bremenin hallinnossa, sen jälkeen tuomarina 17 vuotta, ennen kuin hänet valittiin Bremenin parlamenttiin (Bürgerschaft).

## Aiheesta muualla
Kippis kulaus

"**Kippis kulaus**" on rap-artisti Petri Nygårdin neljäs single hänen neljänneltä studioalbumilta, *[[Kaikkee pitää olla]]*. Kappaleesta on julkaistu musiikkivideo. Kappaleen on tuottanut MMEN ja siinä on sama biitti, kuin Nygårdin alter egon, Travis Biclen, "Drink It Up" -kappaleella.
Koripallon Oseanian-mestaruuskilpailut

**Koripallon Oseanian-mestaruuskilpailut** olivat FIBA Oceanian järjestämä koripallon mestaruusturnaus oseanialaisille maajoukkueille. Lopputurnaus järjestettiin usein kahden vuoden välein. Turnaus toimi myös karsintana olympialaisiin ja maailmanmestaruuskilpailuihin. Yleensä kilpailussa olivat mukana vain Australian ja Uuden-Seelannin maajoukkueet.

## Kisat

## Lähteet

## Aiheesta muualla
*FIBA Oceania
Messe de Nostre Dame

***Messe de Nostre Dame*** on polyfoninen messu, jonka runoilija, säveltäjä ja kirkonmies Guillaume de Machaut sävelsi ennen vuotta 1365. Kyseessä on vanhin sävelletty täysi messun ordinarium, jolle voidaan nimetä yksittäinen säveltäjä. Messu koostuu *[[Kyrie]]stä*, *[[Gloria]]sta*, *[[Credo]]sta*, *[[Sanctus|Sanctuksesta]]* ja *[[Agnus Dei]]stä*, joita seuraa vielä *[[Ite missa est]]*.  

Messu on neliääninen. Laulajien joukkoon on lisätty kontratenori. Machaut sävelsi teoksensa tuomiokirkolle Reimsissä, jossa oli kaniikkina.

## Aiheesta muualla
* Allmusic.com: Messe de Nostre Dame, mass for 4 voices
Algerian presidentti

**Algerian presidentti** on Algerian valtionpäämies, joka valitaan viiden vuoden välein. Presidentti on asevoimien ylipäällikkö ja nimittää pääministerin. Nykyinen presidentti on Abdelmadjid Tebboune vuodesta 2019 lähtien. Hänet valittiin syyskuussa 2024 jatkokaudelle.

## Katso myös
*Luettelo Algerian presidenteistä

## Lähteet

## Aiheesta muualla
* Viralliset sivut   
* Algerian presidentit ja pääministerit
Ilmasilta

**Ilmasilta** on ilmateitse kulkeva logistinen reitti, jonka kautta kuljetetaan materiaalia tai ihmisiä poikkeustilanteissa. Normaalia siviili-ilmailun logistiikkaa ovat reittilennot, charterlennot ja rahtilennot. 

Kuuluisia ilmasiltoja ovat olleet
* Saksan ilmasilta Stalingradiin vuonna 1942
* Yhdysvaltain ilmasilta Länsi-Berliiniin vuosina 1948−1949
* Yhdysvaltain asevoimien toteuttama Yhdysvaltain Saigonin lähetystön evakuointi vuonna 1975
* Länsimaisten turistien haku lentokoneilla ja avustuslennot Aasian tsunamin tuhoalueille vuonna 2004.

## Muu merkitys
Suomessa toimii useita ilmasilta-nimisiä ilmailu- tai ilmailuhistoriaseuroja, esimerkiksi Lahden ilmasilta, Turun ilmasilta, Joensuun ilmasilta sekä Varjoliittoseura Ilmasilta.

Ilmasilta oli 1960-luvulla käytössä myös MTV:n televisio-ohjelman nimenä, jonka avulla kerättiin varoja pelastushelikopterin hankintaan.

## Lähteet
Vitun kova ääni (albumi)

**Vitun kova ääni** on OG Ikosen ja Liigalaiskan muodostavan Vitun kova ääni -rap-duon huhtikuussa 2010 julkaisema omakustanne cd-r.

## Kappaleet
# 
# 
# 
# 
# 
# 
# 
# 
#
Treniota

**Treniota** (; 1210–1264) oli Liettuan suuriruhtinas vuosina 1263–1264. Treniota oli Mindaugasin sisarenpoika. Vaikka Mindaugas kääntyi kristinuskoon estääkseen liiviläisten ja Saksalaisen ritarikunnan hyökkäykset, Treniota pysyi pakanana. Treniota nousi valtaan sotkeuduttuaan Mindaugasin murhaan, mutta hän oli vallassa vain vuoden ennen kuin hänetkin murhattiin.

## Elämäkerta
Treniota syntyi vuonna 1210. Hän oli Mindaugasin sisaren poika ja hänen isänsä oli mahdollisesti tämän mies Lengvenis. Vuonna 1261 Treniota välitti Mindaugasille žemaitijalaisten avunpyynnön näiden etsiessä liittolaista Saksalaista ritarikuntaa vastaan. Mindaugas lähti sotaan, mikä teki tyhjäksi hänen aiemmin kasteella ja kruunauksella saamansa edut. Syttyneessä sodassa Treniota taisteli ritarikuntaa vastaan lännessä Mindaugasin taistellessa idässä muun muassa Brjanskissa.

Treniotan ja Mindaugasin välit kiristyivät, kun ritarikunta kukisti Liivinmaalla kapinoimaan ryhtyneet kuurit ja semgallit. Mindaugas oli mennyt naimisiin Nalšian ruhtinaan Daumantasin vaimon kanssa ja Treniota yllytti Daumantasin surmaamaan Mindaugasin ja kaksi tämän poikaa vuonna 1263. Surmatyön jälkeen Treniota nousi suuriruhtinaaksi, mutta hän joutui sotaan Vaišvilkasin kanssa. Treniotan murhasi lopulta Mindaugasin entinen palvelija vuonna 1264.

## Lähteet
*

### Viitteet
Cumbrian ammuskelutapaus

__NOTOC__
**Cumbrian ammuskelutapaus** sattui 2. kesäkuuta 2010 Cumbriassa Englannissa. Ammuskelijan jäljiltä jäi 12 kuollutta ja 25 loukkaantunutta.

Ammuskelijaksi epäillään itsensä surmannutta 52-vuotiasta Derrick Birdiä. Silminnäkijöiden mukaan Whitehavenista ammuskelunsa aloittanut Bird ajoi useiden eri kaupunkien läpi ampuen ihmisiä.

Bird oli ampunut suurinta osaa haavoittuneista päähän haulikolla tai pienoiskiväärillä. Hänellä oli lupa kumpaankin aseeseen. Todistajat näkivän Birdin ampuvan uhrejaan autonsa ikkunasta. Rikospaikkoja oli 30. Haulikko ja kiikaritähtäimellä varustettu pienoiskivääri löydettiin Birdin ruumiin läheltä. Yli 100 tutkijaa selvittää kolmituntisen surmajakson tapahtumien kulkua ja ampujan motiiveja.

Kyseessä oli Britannian pahin joukkomurha sitten vuoden 1996 Dunblanen verilöylyn.

## Uhrit

## Reaktiot
Poliisi avasi ammuskelusta huolestuneita ihmisiä varten hätälinjan.

## Lähteet
*http://news.bbc.co.uk/2/hi/england/10214661.stm

### Viitteet
Jonas Staugaitis

**Jonas Staugaitis** (20. toukokuuta 1868, Vilkaviškis – 18. tammikuuta 1952, Kaunas) oli Liettuan neljäs presidentti muutaman tunnin ajan *[[de jure]]* vuoden 1926 vallankaappauksen aikana. Hän hoiti virkaa Seimasin puhemiehenä. Hän luopui presidentin tehtävistä vallankaappauksen jälkeen.

Ammatiltaan Staugaitis oli Varsovan yliopistosta valmistunut lääkäri. Hänet valittiin Seimasiin vuonna 1919. Staugaitis on haudattu Petrašiūnain hautausmaalle, Kaunasiin.

## Lähteet
*"Jonas Staugaitis" Seimas
Wassily Hoeffding

**Wassily Hoeffding** (12. kesäkuuta 1914 Mustamäki, Suomen suuriruhtinaanmaa – 28. helmikuuta 1991 Chapel Hill, Pohjois-Carolina) oli suomalaissyntyinen yhdysvaltalainen tilastotieteilijä. Hänen vanhempansa olivat tanskalaisia. Hän oli ei-parametristen menetelmien keskeinen kehittäjä.

Hoeffding varttui Suomessa, Tanskassa ja Saksassa. Hän suoritti filosofian tohtorin tutkinnon Berliinin yliopistossa vuonna 1940. Hän asui Saksassa toisen maailmansodan ajan, mutta ei-kansalaisena hän välttyi sotapalvelukselta, ja kun ei-kansalaisetkin kutsuttiin aseisiin vuonna 1944, hänet vapautettiin diabeteksen vuoksi. Sodan jälkeen hän muutti New Yorkiin jatkamaan opintojaan ja teki sittemmin opettajan- ja tutkijanuran University of North Carolinassa.

## Lähteet

## Aiheesta muualla
* Hoeffdingin muistokirjoitus New York Timesissa
Gérard Buscher

**Gérard Buscher** (s. 5. marraskuuta 1960 Alger, Ranskan Algeria) on ranskalainen jalkapallovalmentaja ja entinen jalkapalloilija.

## Pelaajaura
Buscher pelasi koko uransa ajan Ranskassa 1970-luvulta 1990-luvun alkuun saakka. Hyökkääjänä pelannut Buscher edusti muun muassa Nicea, Nantesia ja Montpellier’ta.

## Valmennusura
Buscher aloitti valmentamisen vuonna 2005 ollessaan Nicen väliaikainen valmentaja kaudella 2004–2005. Kahden kuukauden pestin jälkeen hän siirtyi Nicen reservijoukkueen päävalmentajaksi heinäkuussa 2005.

Toukokuussa 2009 Buscher teki alustavasti kauden mittaisen sopimuksen tunisialaisen CS Hammam-Lifin kanssa. Joukkue sijoittui kauden päätteeksi yhdeksänneksi. Buscher lopulta siirtyi kesäkuussa 2010 CA Bizertinin uudeksi päävalmentajaksi.

Helmikuussa 2010 Buscher allekirjoitti tunisialaisen Stade Tunisienin kanssa sopimuksen, jossa hänen tarkoituksena on toimia 1. heinäkuuta 2010 lähtien junioriseuran teknisenä johtajana.

Buscher erotettiin tehtävästään CA Bizertinin valmentajana elokuussa 2010, joukkueen kärsittyä kaksi tappiota peräkkäin. Hän ehti valmentaa joukkuetta kaksi kuukautta.

Joulukuussa 2010 Buscher palkattiin AS Marsan valmentajaksi.

## Lähteet
Kazys Grinius

**Kazys Grinius** (17. joulukuuta 1866 Kazlų Rūda – 4. kesäkuuta 1950 Chicago) oli Liettuan kolmas presidentti muutaman kuukauden ajan vuonna 1926. Hänet syrjäytettiin vuoden 1926 vallankaappauksessa.

Grinius syntyi Kazlų Rūdassa, lähellä Marijampolėn kaupunkia Liettuan ollessa osa Venäjän keisarikuntaa. Hän opiskeli lääketiedettä Moskovan yliopistossa ja valmistui fyysikoksi. Nuorena miehenä hän oli mukana Liettuan poliittisessa toiminnassa ja joutui tämän takia venäläisten viranomaisten vainoamaksi. 

Vuonna 1896 hän meni naimisiin Joana Pavalkytėn kanssa. Vuonna 1899 syntyi heidän poikansa Kazys ja 1902 tytär Gražina. Ensimmäisen maailmansodan aikana he asuivat Kislovodskissa. Vaimo ja tytär saivat surmansa vuonna 1918 puna-armeijan hyökkäyksessä. Heidät haudattiin Kislovodskin hautausmaalle. 

Liettuan itsenäistymisen jälkeen 1918 Griniuksesta tuli kansalliskokouksen jäsen ja Liettuan talonpoikien kansallisen liiton jäsen. Hän toimi pääministerinä vuosina 1920–1922. Seimas valitsi hänet presidentiksi vuonna 1926, mutta hän ehti toimia virassa vain puolen vuoden ajan. Hänet syrjäytettiin vallankaappauksessa, jonka toimeenpanijana oli Antanas Smetona. 

Grinius kieltäytyi yhteistyöstä saksalaisten kanssa, kun Natsi-Saksa oli valloittanut maan 1941. Neuvostoliiton vallattua uudelleen Liettuan vuonna 1944 hän pakeni länteen Yhdysvaltoihin. 

Grinius kuoli Chicagossa vuonna 1950 83-vuotiaana. Griniuksen jäännökset haudattiin Liettuaan vuonna 1990, kun Liettua itsenäistyi uudelleen.

## Lähteet
*Enclyclopedia Britannica
Kasper Lehikoinen

**Kasper Lehikoinen** (s. 20. huhtikuuta 1992) on suomalainen sulkapalloilija. Hän on voittanut nuorten EM-pronssia kahdesti sekä Euroopan karsinnan nuorten olympialaisiin. Suomen-mestaruuden Lehikoinen on voittanut kaksinpelissä vuonna 2017 ja nelinpelissä vuonna 2014 (parinaan Marko Pyykönen). BC Bluemintonia edustavaa Lehikoista valmentaa Johnny Askevig.

## Ura
Lehikoinen alkoi pelaamaan sulkapalloa 4-vuotiaana. Hän aloitti 12-vuotiaana yhteistyön henkilökohtaisen valmentajan Johnny Askevigin kanssa.

Huhtikuussa 2009 Lehikoinen voitti 19-vuotiaiden EM-pronssia itseään kaksi vuotta vanhempien seurassa. Helmikuussa 2010 hän edusti Suomea joukkueiden EM-kilpailuissa voittaen neljästä kaksinpelistään kolme. Hän voitti Euroopan karsinnan nuorten olympialaisiin Tanskassa. Hän sai villin kortin Manchesterin EM-kilpailuihin, mutta hävisi ensimmäisen kierroksen ottelunsa. Vuonna 2011 hän saavutti toistamiseen pronssia nuorten EM-kilpailuissa.

## Lähteet
Tender Prey

**Tender Prey** on Nick Cave and the Bad Seedsin viides albumi, joka julkaistiin 19. syyskuuta 1988. Levyn tunnetuin kappale lienee ”The Mercy Seat”, joka on kuulunut julkaisustaan lähtien lähes poikkeuksetta Nick Cave and the Bad Seedsin keikkaohjelmistoon.

Albumi debytoi Suomen virallisen listan sijalla 27, ja pysyi listalla yhteensä neljä viikkoa.

## Kappaleet
#
#
#
#
#
#
#
#
#
#
#

## Muusikot
* Nick Cave – laulu, urut (kappaleet 1, 3, 6 ja 7), piano (kappaleet 1, 8 ja 10), huuliharppu (kappaleet 4–6 ja 10), tamburiini (kappale 10)
* Blixa Bargeld – kitara (kappaleet 2–3, 6–8 ja 10), slide-kitara (kappaleet 1 ja 5), taustalaulu (kappaleet 2, 5 ja 10)
* Kid Congo Powers – kitara (kappaleet 2–3, 5–6 ja 9)
* Mick Harvey – basso, kitara (kappale 1), akustinen kitara (kappaleet 3, 6 ja 8–10), piano (kappale 1), ksylofoni (2 ja 7), rummut (kappale 3), perkussiot (kappaleet 6 ja 9), taustalaulu (kappaleet 1, 2, 5, 7 ja 10)
* Thomas Wydler – rummut (kappaleet 1–2, 4–7 ja 9)
* Roland Wolf – piano (kappaleet 2, 5, 7 ja 9), urut (kappaleet 6 ja 7), kitara (kappale 1)
* Hugo Race – kitara (kappale 4), taustalaulu (kappale 5)
* Ian Davis – taustalaulu (kappale 7)
* Gini Ball, Audrey Riley ja Chris Tombling – jouset (kappale 1)

## Arvostelut
* AllMusic: 

## Lähteet